b'\n_START_ARTICLE_\nBorov trifluorid\n_START_SECTION_\nOdkritje\n_START_PARAGRAPH_\nBorov trifluorid sta leta 1808 odkrila  Joseph Louis Gay-Lussac in  Louis Jacques Th\xc3\xa9nard, ko sta posku\xc5\xa1ala pridobiti \xc2\xbbfluorovo kislino\xc2\xab\xc2\xa0(fluorovodikovo kislino) iz kalcijevega fluorida in zasteklene borove kisline. Nastale pare niso najedale stekla, zato sta jih imenovala "fluoroborov plin".\n_START_SECTION_\nZgradba in vezi\n_START_PARAGRAPH_\nMolekula BF\xe2\x82\x83 je ima obliko ploskega trikotnika. Njena simetrija D\xe2\x82\x83\xe2\x82\x95 je skladna s teorijo o odboju orbitale valen\xc4\x8dnih elektronov (VSEPR). Molekula zaradi svoje visoke simetrije nima dipolnega momenta. Molekula je izoelektronska s karbonatnim anionom CO2\xe2\x88\x92_NEWLINE_3._NEWLINE_BF3 se obi\xc4\x8dajno obravnava kot elektronsko deficitaren, kar potrjuje njegova eksotermna reaktivnost proti Lewisovim bazam._NEWLINE_Dol\xc5\xbeina vezi B-X v borovih trihalidih (BX\xe2\x82\x83) je pribli\xc5\xbeno 1,30 \xc3\x85, kar je manj kot bi pri\xc4\x8dakovali za enojno vez. Kraj\xc5\xa1a vez bi lahko pomenila mo\xc4\x8dnej\xc5\xa1e \xcf\x80 vezi B-X v fluoridu. Poenostavljena razlaga se sklicuje na simetrijo molekule, ki dovoljuje prekrivanje p orbitale borovega atoma s kombinacijo treh podobno orientiranih p orbital atomov fluora.'